Louis Trichardt

Louis Trichardt (yeo pele e bego e le Trichardtsdorp, gomme ya ba Makhado go tloga ka 2003 go fihla ka 2014)https://www.news24.com/news24/makhados-name-reverts-back-to-louis-trichardt-20141031, yeo e khutsafaditšwego ka tsela yeo e sego ya semmušo go LTT ( /l ʊ ɪ s t r iː / ), ke toropo yeo e lego tlhamegong ya Songozwi, moela wa dithaba tša Soutpansberg profenseng Limpopo ka Afrika Borwa. E hwetšagala bogareng bja Mmasepala-selegae wa Makhado, wo o akaretšago 16,000 km 2 le baagi ba 270,000 (2001). Louis Trichardt e hwetšagala seleteng seo se nonnego moo di-litchis, dipanana, dimanko le ditloo di tšweletšwago. Tsela ya Bosetšhaba ya N1 e phatša toropo yeo. Louis Trichardt e dikhilomithara tše 437 go tloga Johannesburg gomme, e le iri e tee ka koloi go tloga mollwaneng wa Zimbabwe go la Beitbridge . Louis Trichardt ile ya tsebega lebakanyana ka Makhado, fela e ile ya fetošetšwa morago go bitšwa Louis Trichardt.  Vleifontein, Elim, Tshikota, Madombidzha, Makhado Park le Dzanani di dikologile toropo yeo ka mahlakoreng ka moka.

Go swana le ditoropo tše dingwe tše ntši ka Afrika Borwa, Louis Trichardt e na le botšo bja bodulo ba Voortrekker gona fao. Dihlopha tše pedi tša maTrekkers di fihlile moelong wa dithaba tša Soutpansberg ka 1836, e nngwe ya dihlopha tšeo, di le ka fase ga boetapele bja Louis Tregardt (yo a belegwego kgauswi le Oudtshoorn, Afrika Borwa, ka 10 Phato 1783   ) le ye nngwe ka fase ga Hans van Rensburghttps://samilhistory.com/tag/dr-johannes-hans-van-rensburg/ . Van Rensburg o ile a tšea sephetho sa go eta pele sehlopha sa gagwe go ya Sofala (kgauswi le Beira ga bjale ), Mozambique, fela mokgahlo wa gagwe ka moka o ile wa bolawa ba tseleng.

Trigardt le sehlopha sa gagwe ba ile ba dula kgaufsi le thaba, ba hloma mešaša kgaufsi le seo mafelelong se ilego sa fetoga toropo ya Louis Trichardt. Ba ile ba bjala dibjalo gomme ba thoma go hlahloba lefelo leo ka leboa ka maitekelo a go hwetša Van Rensburg le sehlopha sa gagwe. Ka morago ga go fetša ngwaga tikologong yeo, ba ile ba tšea sephetho sa go leba sebo sa Delagoa Bay, leeto leo le ba tšerego dikgwedi tše 7 go le fetša, leo ka lona sehlopha sa go feta seripagare se ilego sa hwa (go akaretša le Tregardt ka boyena).

Go se go ye kae basepedi ba bangwe bao ba sepelago ka maoto ba ile ba dula kgaufsi, kua Schoemansdal, ba thulana le Batswetla bao ba bego ba dula moo. Toropo ya Trichardtsdorp e ile ya hlongwa mafelelong ka Hlakola 1899.
Setensele:Coordinates on Wikidata